### Beslutningstema

Der holdes dialogmøde med Tønder Erhvervsråd, hvor der drøftes strategiske temaer til den kommende resultatkontrakt for Tønder Erhvervsråd.

### Historik

I 2024 holdes 2 dialogmøder årligt mellem Tønder Erhvervsråd og Klima-, Vækst- og Udviklingsudvalget. Drøftelserne baseres på Erhvervs- og [adresse], som er i godkendelsesproces i februar 2024.

### Sagsfremstilling

Tønder Erhvervsråd giver et oplæg på, hvordan Tønder Erhvervsråd ser sit bidrag til udmøntning af den kommende Erhvervs- og Turismestrategi, og hvordan dette kan indgå i resultatkontrakten.

Oplægget drøftes, og der forventningsafstemmes i forhold til indhold i den kommende resultatkontrakt.

Erhvervsudvikling hører under Klima-, Vækst- og Udviklingsudvalgets område, mens indgåelse af resultatkontrakten - herunder økonomi - hører under Økonomiudvalget. Resultatkontrakten behandles i Økonomiudvalget i marts.

I bilaget "Afrapportering 2023" er tekst skrevet med kursiv afrapportering på resultater, og tekst der ikke er i kursiv er det, der afrapporteres på.

Der er afsat 45 minutter til dialogmødet. Fra Tønder Erhvervsråd deltager formand Oskar Bertelsen, næstformand Tom Paulsen og direktør Erling Frederiksen.

### Indstilling Kommunaldirektøren indstiller,

|  |  |
| --- | --- |
| at | Tønder Erhvervsråds overvejelser om udmøntning af Erhvervs- og Turismestrategien samt strategiske temaer til den kommende resultatkontrakt drøftes, og |
| at | udvalget giver tilbagemeldinger om forventninger til samme. |

### Beslutning

Det blev aftalt, at det i den kommende resultatkontrakt tydeliggøres, hvordan ressourcer og indsatser prioriteres.